***Приложение №1***

**Техническа спецификация**

**I.** **Описание на предмета на поръчката:**

**2.1. Предметът на обществената поръчка е избор на изпълнител за Изграждане на средства за организация на движението в 3 (три) обособени позиции:**

**Обособена позиция №1: „Изграждане на средства за организация на движението – I зона, включваща следните районни общини: „Витоша“, „Лозенец“, „Триадица“, „Панчарево“, „Младост“, „Студентски“;**

**Обособена позиция №2: „Изграждане на средства за организация на движението – II зона, включваща следните районни общини: „Овча Купел“, „Красно село“, „Красна поляна“, „Банкя“, „Люлин“, „Връбница“, „Възраждане“ и „Илинден“;**

**Обособена позиция №3: „Изграждане на средства за организация на движението – III зона, включваща следните районни общини: „Надежда“, „Нови Искър“, „Сердика“, „Кремиковци“, „Подуяне“, „Оборище“, „Искър“, „Слатина“, „Изгрев“ и „Средец“;**

**2.2. Подробно описание на дейностите, включени в предмета на поръчката за позиции 1, 2 и 3:**

* Дейности по изграждане/полагане/монтаж на средства за организация на движението:
* Отстраняване на повреди и/или ремонт/реконструкция на съществуващата вертикална сигнализация;
* Полагане на нова хоризонтална сигнализация;
* Премахване/демаркиране на същестуваща хоризонтална сигнализация ;
* Изграждане/Монтаж и възстановяване/реконструкция на осветителните елементи за вертикалната сигнализация, където има такива;
* Изграждане/монтаж на антипаркинг елементи;
* Ремонт/подмяна на съществуващи антипаркинг елементи;
* Изграждане/Монтаж на тръбно решетъчен парапет или друг вид парапет, одобрен за монтаж на територията на Столична Община;
* Ремонт/Подмяна на тръбно решетъчен парапет или друг вид парапет, одобрен за монтаж на територията на Столична Община

**II. При изпълнение на поръчката следва да се спазват изискванията** на:

* Закон за движение по пътищата;
* Наредба № РД-02-20-2 от 20.12.2017г. на МРРБ за планиране и проектиране на комуникационно –транспортните системи на урбанизираните територии;
* Наредба № 2 на МРРБ за сигнализация на пътищата с пътна маркировка;
* Наредба № 18 на МРРБ за сигнализация на пътищата с пътни знаци;
* Наредба № 4 на МРРБ за проектиране, изпълнение и поддържане; на строежите в съответствие с изискванията за достъпна среда за населението, включително за хората с увреждания;
* Наредба № РД-02-20-10 на МРРБ и МВР за условията за изграждане или монтиране върху платното за движение на изкуствени неравности и на други средства за ограничаване на скоростта на движение и изискванията към тях;
* Всички действащи нормативни актове, относими към средствата за организация на движението;

**II.** Участникът трябва да притежава сертификат ISO 39001 (или еквивалентна) за безопасността на движението по пътищата.

**III. Всеки участник трябва да изготви** План за безопасност и мерки за контрол на изпълнението*.(неразделна част от Техническото предложение)*

**IV. Дейностите свързани с изпълнение на предмета на обществената поръчка включват:**

**1.** Ремонтно – възстановителни дейности на елементи на организацията на движение и прилежащата им инфраструктура, след изрично възлагане от Възложителя съобразно единичните цени, предложени от Изпълнителя.

**2.** Възстановяване на унищожени елементи на организацията на движение в резултат на нерегламентирани действия при извършване на аварийни ремонти и ново строителство, посегателство от трети лица, ПТП и др. При констатирането на унищожените/увредените елементи на организацията на движение се прилага и снимков материал, преди и след предприетите действия от страна на Изпълнителя.

**3.** Изграждане на нови и основен ремонт на амортизирани елементи на организацията на движение и прилежащата им инфраструктура, след изрично възлагане от Възложителя, съобразно единичните цени, предложени от Изпълнителя, в т.ч.:

**3.1.** Основен ремонт за възстановяване или подмяна на силно амортизирани, повредени или унищожени елементи на организацията на движение;

**3.2.** Изграждане на нови елементи на организацията на движение;

**4.** Изграждане на елементи на организацията на движение с допълнителни технически възможности и функции ( вертикална сигнализация със допълнително осветление, ограничители за движение на МПС по обособени трасета на ГТ и др.).

**V. Задължения на Изпълнителя:**

**1.** да осигури експлоатацията и постоянната поддръжка/ремонт/възстановяване на елементи на организацията на движение на територията на съответната **ЗОНА** за целия срок на договора, с грижата на добрия стопанин, като:

**2.** да осигури дежурен екип ( 24 часа в денонощието ) за извършване на СМР на елементите на организацията на движение;

**3.** да осигури всички материали, резервни части, съоръжения, елементи и дейности, необходими за експлоатацията и поддръжката на елементите на организацията на движение;

**4.** да документира неизправностите и нанесените щети по съоръженията/ елементите на организацията на движение;

**5.** да Съгласува всички необходими документи при извършването на дейностите по изграждане и ремонта/възстановяването на елементите на организацията на движение.

**6.** да отстранява докладваните аварии, повреди и неизправности на елементите на организацията на движение в зависимост от характера на повредата. в следните срокове:

Отстраняване на повреди на елементи на организацията на движение от момента на уведомяването/възлагането:

* за вертикална сигнализация - до 24 часа;
* за вертикална сигнализация, изискваща изработката на специфичен знак (със специфичен текст или елемент/и) – до 72 часа;
* за хоризонтална сигнализация - до 24 часа (при подходящи метеорологични условия);
* За елементи на организацията на движение с допълнителни технически възможности и функции (вертикална сигнализация със допълнително осветление, ограничители за движение на МПС по обособени трасета на ГТ и др.) – до 24 часа;
* За елементи на организацията на движение с допълнителни технически възможности и функции, при необходимост от замяна и доставка на модул/елемент от съоръженията – до 72 часа;
* Изграждането на нови елементи на организацията на движение и въвеждането на промени в съществуващата организация на движение, се извършва съгласно предварително съгласуван проект и график.

**7.** да води регистър, в който да се записват и описват всички огледи, ремонти и изграждания.

**8.** при възлагане на аварийни ремонти удостоверени с констативен протокол, Изпълнителя да започва незабавно изпълнение.

**9.** да възстановява всички разходи за отстраняване на вреди нанесени от Изпълнителя върху съоръженията за организация на движението.

**10.** в 30 дневен срок от сключване на договор да създаде и поддържа за срока на договора административно информационна система(АИС) при спазване на изискванията на Наредба за общите изисквания към информационните системи, регострите и електронните административни услуги.

**11.** за осъществяване на изискването по ал.10 се спазват указанията на Държавна агенция „Електронно управление“(ДАЕУ) <https://www.e-gov.bg/bg/119>; Непосредствено след създаване на АИС, Изпълнителят подава Заявление за включване в средствата за електронен обмен на документи, в съответствие с единния технически протокол до председатела на ДАЕУ чрез кмета на Столична община.

**VI. Минимални и максимални гаранционни срокове на полаганата пътна маркировка трябва да са:**

**1. Акрилатна боя положена върху паважна настилка** :

* Минималния гаранционен период на акрилатна боя положена върху паважна настилка е – 3 месеца
* Максималния гаранционен период на акрилатна боя положена върху паважна настилка е – 6 месеца;

**2. Акрилатна боя положена върху асфалтова настилка:**

* Минималния гаранционен период на акрилатна боя положена върху асфалтова настилка е – 6 месеца
* Максималния гаранционен период на акрилатна боя положена върху асфалтова настилка е – 12 месеца;

**3. Боя „Студен шприц пластик” положена върху паважна настилка:**

* Минималния гаранционен период на боя „Студен шприц пластик” положена върху паважна настилка е – 6 месеца
* Максималния гаранционен период на боя „Студен шприц пластик” положена върху паважна настилка е – 12 месеца;

**4. Боя „Студен шприц пластик” положена върху асфалтова настилка:**

* Минималния гаранционен период на боя „Студен шприц пластик” положена върху асфалтова настилка е –12 месеца
* Максималния гаранционен период на боя „Студен шприц пластик” положена върху асфалтова настилка е – 24 месеца

**5. Боя „Термопластик” положена върху асфалтова настилка:**

* Минималния гаранционен период на Боя „Термопластик” положена върху асфалтова настилка е –12 месеца
* Максималния гаранционен период на боя „Термопластик” положена върху асфалтова настилка е – 48 месеца

**6. Боя „Студен Пластик” положена върху асфалтова настилка:**

* Минималния гаранционен период на Боя „Студен Пластик” положена върху асфалтова настилка е –12 месеца
* Максималния гаранционен период на боя „Студен Пластик” положена върху асфалтова настилка е – 48 месеца